Eun den brudet braz, EDISON, en deus diouganet an deiou-ma, meur a-dra kiriuz. Lavaret a ra stard, penoz ar vapeuriou a raio plas d'ar gweteriou dre luc'hed, penoz an dir a gaso ar c'hoat e-kuit. An tiez a vo great en dir pe en simant, al listri-brezel a vezo chanchet ivez hag ar re a neuio dindan an dour a vezo ar gwella. Al levriou a vezo great en nikel, e giz-ze al leoriou-ze a bado pell ha deuz an tu all na gouskont ket ken ker hag ar paper. An telephon ivez a vezo chanchet, en eur gir, araog triugent vla aman an oll draou a vo chanchet war an douar. Beza a vezo eur mekanik en pehini a vezo laket mezer, neud, boutonou ha paper, ha dre ar penn all a deuio er maëz eun dillad nevez prest da wiska. Neb a vevo a welo. Da c'hortoz, greomp gant ar sort-so"